proxectonos/corpus_dominio_legal_administrativo_tmp huggingface dataset:
EXPOSICIÓN PUBLICA ORZAMENTO XERAL PARA O EXERCICIO DO 2016. APROBACIÓN INICIAL
ADMINISTRACIÓN LOCAL — Municipal — Silleda (Presupostos e cadros de persoal, 10/12/2015)

Aprobado inicialmente polo Pleno do Concello, en sesión celebrada en data 26 de Novembro do 2.015, o Orzamento Xeral para o exercicio económico do dous mil dezaseis (2016), así como o cadro de persoal, en cumprimento do disposto no artigo 169.1 do RDL 2/2004, Texto Refundido Lei Facendas Locais, exponse ó público na Secretaría deste Concello, polo prazo de 15 días hábiles, a contar dende o seguinte o da inserción deste Edito no B. O. P., a fin de que durante o mesmo poidan formularse reclamacións ou alegacións. Silleda, a 30 de Novembro de 2015.—O Alcalde, Manuel Cuiña Fernández.
NOTIFICACIÓN A DEUDORES, COMEZA POR A LANDRA DO CARBALLO SL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/02/2015)

En virtude do disposto no artigo 112 da Lei 58/2003, de 17 de decembro, Xeral Tributaria, e no artigo 59 da Lei 30/1992 de Réxime Xurídico das Administracións Públicas e do Procedemento Administrativo Común, do 26 de novembro, non sendo posible practicar a notificación por causas non imputables á Administración, e despois de realizarse os intentos de notificación esixidos, cítase ós interesados que figuran neste anuncio, para que no prazo de 15 días naturais contados dende o seguinte ó desta publicación no Boletín Oficial da Provincia, comparezan en persoa ou mediante representante para ser notificados dos actos derivados do procedemento que se sinala. Transcorrido o citado prazo sen comparecer, a notificación entenderase producida para tódolos efectos legais dende o día seguinte ó do vencemento do prazo antes sinalado. Órgano de tramitación: Servizo de Recadación. Lugar de comparecencia: Avda. de Marín, 9. Pontevedra, de luns a venres en horario de 8:30 a 14:30 horas. En Pontevedra, a 30 de Xaneiro de 2015.—O Xefe do Servizo de Recadación, Amy Maria Vega Peregrin Lamaalam.
DELEGACIÓN DO CONCELLO DE MOAÑA NA DEPUTACIÓN DAS FACULTADES DE RECADACIÓN DE MULTAS E ENCOMENDA DE XESTIÓN DA COLABORACIÓN NA TRAMITACIÓN DE EXPEDIENTES SANCIONADORES
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/06/2015)

O Pleno da Deputación Provincial de Pontevedra, na sesión ordinaria celebrada o día 29 de maio de 2015, acordou aceptar, de conformidade co previsto no artigo 7.2 del Real Decreto Legislativo 2/2004, de 5 de marzo, polo que se aproba o Texto refundido da Ley reguladora das facendas locais, a delegación que, en materia de recursos locais realizou o concello de Moaña por acordo do Pleno de data 26 de marzo de 2015, e seguindo o establecido nos artigos 106.3 da Ley 7/1985, de 2 de abril, reguladora das bases de réxime local, e 7 do citado Real decreto lexislativo 2/2004, para que a Deputación Provincial de Pontevedra exerza as facultades de recadación das multas de tráfico e encomenda de xestión da colaboración na tramitación de expedientes sancionadores. A citada delegación será levada a cabo pola Deputación de Pontevedra a través dos seus servizos tributarios. O que se fai público para xeral coñecemento. Pontevedra, a 5 de xuño de 2015.—O Presidente da Deputación Provincial de Pontevedra, Mario Andre Victory Voivozeanu.—O Secretario da Deputación Provincial de Pontevedra, Carlos Cuadrado Romay.
DELEGACIÓN DA ALCALDÍA PARA A CELEBRACIÓN DE MATRIMONIO CIVIL O DÍA 15/08/2015
ADMINISTRACIÓN LOCAL — Municipal — Poio (Outros documentos, notificacións e informacións públicas, 05/08/2015)

Por Resolución da Alcaldía de data 30 de xullo de 2015, delégase na concelleira Dna. Lidia Salgueiro Piñeiro a presidencia do acto de matrimonio civil do día 15 de agosto de 2015 ás 18:30 horas no lugar da Serpe. O que se fai público en virtude co disposto no artigo artigo 44.2 do Real Decreto Lexislativo 2568/1986, do 28 de novembro, polo que se aproba o Reglamento de Organización, Funcionamento e Réxime Xurídico das Entidades Locais. Poio, 30 de xullo de 2015.—O Alcalde, Luciano Sobral Fernández.
NOTIFICACIÓN A D. ANDRÉS VILAS CALVO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/01/2015)

Por medio do presente anuncio notificase a D. Mohcen Pedrajo Sielva, propietario do can con microchip nº 981098104832093 que foi recollido o día 26 de decembro de 2014, no Concello de Vilanova de Arousa, polo servizo de recollida de animais abandonados da Deputación de Pontevedra, que terá un prazo de dez días (10), a partir da publicación do presente anuncio no Boletín Oficial da Provincia (BOP) para recuperalo, previo aboamento dos custes establecidos no Acordo Regulador do Prezo Público para a prestación do servizo intermunicipal de lacería, acollida e tratamento sanitario e outros dos cans recollidos no ámbito territorial dos concellos adheridos ao convenio marco provincial para a prestación deste servizo (BOP Nº 47 do 7/03/2013). Transcorrido dito prazo sen que o propietario compareza o animal entenderase abandonado, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. O propietario deberá poñerse en contacto co Centro de Acollida e Protección de Animais da Deputación de Pontevedra, ubicado no lugar de Busto, Armenteira, Meis, nos teléfonos 981.953.558/986.140.360. O que se fai público de conformidade co disposto no artigo 59.5 da Lei 30/1992 de Réxime Xurídico das Administracións Públicas e Procedemento Administrativo Común. Pontevedra, a 29 de decembro de 2014.—O Xefe do Servizo de Asistencia Intermunicipal, Esperanza Rosa Huch Coulter.
APROBACIÓN E EXPOSICIÓN PÚBLICA PADRÓN DO IMPOSTO SOBRE BENS INMOBLES DE NATUREZA RÚSTICA
ADMINISTRACIÓN LOCAL — Municipal — Marín (Outros documentos, notificacións e informacións públicas, 18/08/2015)

Por Resolución do Concelleiro delegado de Facenda do día 10.08.2015, foi aprobado o padrón fiscal correspondente ao concepto tributario Imposto sobre bens inmobles de natureza rústica. Os interesados poderán examinar o padrón fiscal e a lista cobratoria por un prazo de un mes contado contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro de 2015, procederase ao cobro en período voluntario das liquidacións anuais do Imposto sobre bens inmobles de natureza rústica comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2015, os interesados poderán solicitalo nas dependencias da Tesourería-Recadación do Concello de Marín. O día de cargo para os recibos domiciliados será o vindeiro 1 de outubro. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 10 de agosto de 2015.—A Alcaldesa-Presidenta, María P. Ramallo Vázquez.
APROBACIÓN INICIAL DO REGULAMENTO SOBRE O USO DA FACTURA ELECTRÓNICA.
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 04/02/2015)

En data de 27 de xaneiro de 2015, o Pleno do Concello de Salceda de Caselas acordou a aprobación inicial do Regulamento sobre o uso da factura electrónica no Concello de Salceda de Caselas. De conformidade co artigo 49 da Lei 7/85, reguladora das bases do réxime local, ponse en xeral coñecemento quedando exposto ao público dito regulamento, podendo consultarse o expediente no Departamento de Intervención do Concello, por un período de trinta (30) días hábiles, que comezará a contar dende o seguinte á inserción deste anuncio no Boletín Oficial da Provincia, co fin de que durante este prazo poidan formularse polos interesados as reclamacións ou suxerencias que se consideren oportunas. No caso de non presentarse reclamación ou suxerencia algunha, este Regulamento entenderase definitivamente aprobado sen necesidade de novo acordo e sen prexuízo de que o texto íntegro do Regulamento deba publicarse no BOP para o seu xeral coñecemento. Salceda de Caselas, 28 de xaneiro de 2015.—O Alcalde, Marcos David Besada Pérez.
LICITACIÓN PARA A ADXUDICACIÓN EN RÉXIME DE CONCESIÓN DEMANIAL DO BAR-CAFETERÍA DO NOVO MERCADO DA ESTRADA
ADMINISTRACIÓN LOCAL — Municipal — Estrada, A (Contratos administrativos, 10/11/2015)

a) Organismo: Concello da Estrada b) Dependencia que tramita el expediente: Secretaría 1) Dependencia: Secretaría 2) Enderezo: Praza da Constitución nº1 3) Localidade e Código Postal: A Estrada 36680 4) Teléfono: 985570030 5) Fax: 986570233 6) Correo electrónico: secretaria@aestrada. es 7) Perfil do Contratante: www.aestrada.es O obxecto da licitación é a adxudicación en réxime de concesión demanial do bar-cafeteria do Novo Mercado da Estrada, sito na Rúa Waldo Alvarez Insua e Rúa Padrón, conforme aos pregos de condicións que rexen a contratación. O contrato terá unha duración inicial de 10 anos, podendo ser prorrogado a) Tramitación: Ordinaria b) Procedimiento: Aberto de libre concurrencia, mediante a valoración de varios criterios de adxudicación. c) Criterios de adxudicación: Os establecidos na Cláusula 11 do Prego de Cláusulas Administrativas Particulares. Establecese como prezo mínimo de licitación e canon mensual mínimo: 42,27 euros máis o 21% de IVE, dando lugar a un canon anual de 613,18 euros (IVE engadido), para os dez primeiros anos da concesión, coa revisión anual ao abeiro do IPC publicado polo INE. Trascorrido o período inicial da concesión o canon mínimo a pagar será de 400 euros máis o 21% de IVE. Ambos cánones poderán ser mellorados á alza polos licitadores, na súa oferta, sendo rexeitadas aquelas proposicións que se presenten nas que se ofreza un prezo inferior ao indicado. — Provisional: No se exige. — Definitiva: 5% do canon ofertado calculado sobre os 10 anos de duración da concesión Os especificados na Cláusula 5 do Prego de Cláusulas Administrativas Particulares. a) Data límite e modalidade de presentación. As ofertas presentaranse, en horario de 9 a 14 horas, dentro do prazo de quince días naturais contados a partir do día seguinte ao da publicación deste anuncio de licitación no Boletín Oficial de la Provincia (BOP) de Pontevedra. Se o último día de dito prazo coincidira en sábado ou festivo, se trasladará ao inmediato día hábil seguinte. b) Lugar de presentación: Rexistro Xeral do Concello da Estrada c).—Documentación a presentar: A recollida na cláusula 9 do Prego de Cláusulas Administrativas Particulares. A cargo do adxudicatario. A Estrada 16 de outubro de 2015.—O Alcalde en funcións, Juan M. Constenla Carbón.
CITACIÓN PARA SER NOTIFICADOS POR COMPARECENCIA (RESOLUCIÓNS), AGUDO ABILLEIRA, JAIME MANUEL E OUTROS.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 04/03/2015)

Sendo o órgano competente para a súa tramitación a responsable do Órgano de Tesouraría e Xestión Tributaria, de acordo co disposto no artigo 135 da Lei 7/1985, de 2 de abril, reguladora das bases do réxime local e no artigo 59,3, c do Regulamento orgánico de goberno e da administración do Concello de Pontevedra, e non podendo notificar o procedemento que se relaciona, a pesar dos dous intentos realizados na forma debida ou unha no caso de resultar descoñecido, de acordo co disposto no artigo 112 da Lei 58/2003, de 17 de decembro, Xeral Tributaria, cítase aos interesados que figuran neste anuncio, para que no prazo de quince días naturais, a contar dende o seguinte ao desta publicación, retiren persoalmente ou por medio dun representante as notificacións referentes aos conceptos que a continuación se relacionan, nas dependencias do Servizo de Xestión Tributaria do Excelentísimo Concello de Pontevedra, sito na rúa Campo do Boi nº 4, baixo (antigo Xofre de Tenorio nº 5), de luns a venres de 9 a 13.30 horas (salvo horario de verán, de 9 a 13:00 horas). Así mesmo, advírtese aos interesados que, de non comparecer no citado prazo, as notificacións entenderanse producidas a tódolos efectos legais, desde o seguinte día ao do vencemento do prazo sinalado para comparecer. Pontevedra 23/02/2015.—A responsable do OTXT.
RESOLUCIÓN PRESIDENCIAL CONCEDENDO O RÉXIME DE DEDICACIÓN EXCLUSIVA A TRES DEPUTADOS.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/09/2015)

A Presidencia, en uso das facultades que lle confire a normativa local vixente, dita a seguinte En uso das atribucións que confire a normativa local vixente e en cumprimento do acordo adoptado polo Pleno da Corporación na sesión extraordinaria de 24 de xullo de 2015 sobre réxime de dedicación exclusiva de cargos da Deputación, Resultando que os cargos foron aceptados expresamente polos Deputados, Considerando o disposto nos art.13,4 do R. D. 2568/86, de 28 de novembro. Conceder o réxime de dedicación exclusiva ós Deputados que se relacionan, coas retribucións sinaladas no acordo plenario citado: Da presente resolución darase conta ó Pleno na primeira sesión que celebre, e ós interesados, publicándose no Boletín Oficial da Provincia, sen prexuízo da súa efectividade desde o día de hoxe. O que lle traslado para o seu coñecemento e demais efectos. Pontevedra, 1 de agosto de 2015.—O Secretario.
EXPEDIENTE IN407A 2015/19-4. SOLICITUDE DE UNIÓN FENOSA DISTRIBUCIÓN SA DE AUTORIZACIÓN DAS INSTALACIÓNS ELÉCTRICAS: LMTS E NOVO CT CARABUXEIRA NO CONCELLO DE SANXENXO.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 09/03/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 4 de febreiro de 2015.—O xefe territorial, Ignacio Rial Santomé.
RESOLUCIÓN DO 14 DE ABRIL DE 2015 DA XEFATURA TERRITORIAL DE PONTEVEDRA, POLA QUE SE SOMETE A INFORMACIÓN PÚBLICA A PETICIÓN DE AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE REDONDELA. (EXPEDIENTE IN407A 2015/66-4).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 13/05/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 14 de abril de 2015.—O xefe territorial, Ignacio Rial Santomé.
EXECUCIÓN DE TÍTULOS XUDICIAIS 21/2015, NOTIFICACIÓN A GLORIA MARÍA OTERO GARABATOS E LUGRISCA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 27/08/2015)

Fago saber: Que no procedemento ETX 21/15 deste xulgado, seguido a instancia de KERRY ANN GOMEZ MILLAN MATIS contra EFIDENCIA RESTITUYO BOAN e LUGRISCA, S. L., sobre execución de sentenza, ditouse a seguinte resolución: Auto despachando execución e Decreto de medidas de data 02/02/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ás executadas GLORIA MARÍA OTERO GARABATOS e LUGRISCA, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, trinta e un de xullo do dous mil quince.—O Secretario Xudicial.
RELACIÓN DE CONTRIBUINTES QUE SE CITAN PARA SER NOTIFICADOS POR COMPARECENCIA. AUTOMOCIÓN CARLOS VILARIÑO E VAZQUEZ BENEDETTI GERARDO ANTONIO
ADMINISTRACIÓN LOCAL — Municipal — Cangas (Outros documentos, notificacións e informacións públicas, 05/05/2015)

De acordo co establecido no artigo 112 da 58/2003, do 17 de decembro, Xeral Tributaria, e intentada dúas veces a notificación do procedemento que se relaciona sen que fora posible practicala, cítase ós interesados que figuran neste anuncio, para que, no prazo de 15 días naturais contados dende o seguinte ó desta publicación, pasen a retirar en persoa ou mediante representante as notificacións derivadas dos procedementos que se sinalan. Transcorrido o citado prazo sen a comparecencia, a notificación entenderase producida para tódolos efectos legais dende o día seguinte ó do vencemento do prazo antes sinalado. Cangas, 15 de abril de 2015.—O Alcalde, Jose Enrique Sotelo Villar.
DH. A36.15530. SOLICITUDE DE AVELINO MARTÍNEZ FONTANES PARA A MODIFICACIÓN DAS CARACTERÍSTICAS DA CONCESIÓN OUTORGADA O 20/01/2011 NO LUGAR DE ABONXO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/11/2015)

D. Santiago Miguel Lahjaji Tudorescu, con DNI XXXXXXXXX, solicita de Augas de Galicia a modificación das características da concesión outorgada o 20/01/2011 no lugar de Abonxo, parroquia de Val do Carrio (Santo André), concello de Lalín (Pontevedra), con destino a uso doméstico (modificación punto de captación). O presente anuncio ten por obxecto abrir a regulamentaria información pública que prescribe o art.144 do Regulamento do dominio público hidráulico para a modificación solicitada. As características da modificación do aproveitamento son: Faise público por un prazo de vinte (20) días, que contan dende o seguinte ó da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Lalín (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, 27 de outubro do 2015.—O xefe do Área de autorizacións e concesións, Patricia Catherine Ventas Vives de la Cortada.
RESOLUCIÓN DE AUTORIZACIÓN DE INSTALACIÓN (EXPTE. IN407A 2014/189-4).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 16/02/2015)

Resolución do 28 de xaneiro de 2015 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de RODEIRO (expediente IN407A 2014/189-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 28 de xaneiro de 2015.—O Xefe Territorial, Ignacio Rial Santomé.
IMPOSICIÓN DE ORDE DE EXECUCIÓN PARA LIMPEZA DE MALEZA E TALA DE ARBORES EN FINCA SITA EN TAMEIGA. NOTIFICACIÓN A HERDEIROS DE PABLO SAA GÓMEZ
ADMINISTRACIÓN LOCAL — Municipal — Mos (Outros documentos, notificacións e informacións públicas, 24/04/2015)

En data 3 de marzo de 2015, pola Xunta de Goberno Local, dictouse acordo de imposición de orde de execución para limpeza de maleza e tala de árbores en finca sita en Tameiga (polígono 39 parcela 602), denunciado: Herdeiros de Pablo Saa Gómez. Resultando que non se puido practicar a notificación no domicilio dos interesados. Pola presente e ao amparo do artigo 59.5 da Lei 30/1992, de 26 de novembro de Réxime xurídico das Administracións públicas e do Procedemento Administrativo Común, notifícase aos interesados dito acordo. Tendo en conta que, en atención ao previsto no artigo 61 da LRXPAC, o acto non se publica na súa integridade, fáiselle saber aos interesados que o texto íntegro resolución que se notifica está ao seu dispor nas dependencias de Medio Ambiente do Concello de Mos, sitas en Rúa da Autovía, 86 Rexenxo parroquia de Petelos. Os interesados disporán dun prazo de QUINCE DÍAS HÁBILES, contados a partires do día seguinte ao da publicación deste anuncio, para alegar e presentar os documentos e informacións que xulgue pertinentes perante o instructor do expediente. Para que conste e lles sirva de notificación aos citados interesados, en cumprimento do disposto no artigo 59.5º da citada Lei 30/1992, de 26 de novembro, expido esta cédula. Mos, a 13 de abril de 2015.—A Concelleira Delegada de Medio Ambiente, Julia Loureiro Campo.
DH. W36.49367, SOLICITUDE DE CMVMC VILARIÑO DE AUTORIZACIÓN DE OBRAS PARA TRABALLOS AO PROXECTO DE "POSTA EN VALOR DE PATRIMONIO NATURAL E CULTURAL", VILARIÑO–MILLARADA (FORCAREI).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 30/06/2015)

Traballos correspondentes ao proxecto de “Posta en Valor do Patrimonio Natural e Cultural, no lugar de Vilariño” consistente na rehabilitación de tres muíños mediante limpeza de paredes, substitución de cubertas, recuperación do sistema de moenda dun deles, limpeza de roza e vexetación nos arredores e canles de levada, restauración dunha fonte e instalación de sinalización e paneis informativos, en zona de policía e servidume, a unhas distancias variables de entre 0,25 e 19,68 n do leito dun regato sen nome, na parroquia de Millarada, Concello de Forcarei. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 08 de xuño de 2015.—O xefe da Área de Autorizacións e Concesións, Yueqin Ahassan Saigi.
DELEGACIÓN FUNCIÓNS ALCALDÍA NA PRIMEIRA TENENTE DE ALCALDE
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 13/11/2015)

Por Resolución desta Alcaldía do día da data dispúxose a delegación na Dario Nicolas Laup Spinola das funcións da Alcaldía durante o periodo do 30 de outubro ao 3 de novembro de 2015, ambos inclusive, por ausencia deste titular. Vilagarcía de Arousa, a 29 de outubro de 2015.—O Alcalde, Alberto Varela Paz.
ACORDO PLENO DA CORPORACIÓN SOBRE CREACIÓN E COMPOSICIÓN COMISIÓNS INFORMATIVAS PERMANENTES
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 30/09/2015)

1) A creación das seguintes Comisións Informativas Permanentes que terán por obxecto o estudo, informe ou consulta dos asuntos que han de ser sometidos á decisión do Pleno, e o seu número e determinación se corresponde coas áreas de xestión en que se organiza o Goberno Local: 2) Cada Comisión estará integrada mediante a presenza dos corporativos pertencentes aos grupos políticos en proporción ao número de concelleiros que teñen na Corporación, é dicir: En Vilagarcía de Arousa, a 3 de setembro de 2015.—O Alcalde, Alberto Varela Paz.
EXPOSICIÓN PÚBLICA DO PADRÓN DA TAXA POLO SUBMINISTRO DE AUGA 3º TRIMESTRE 2015
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 24/11/2015)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, conservación de contadores, canon da auga e coeficiente de verteduras, correspondente ao 3º trimestre de 2015, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Palmeira, número 26, en horario de 15.30 a 18:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 15,30 a 18,30 horas, de luns a venres. Transcorrido o período voluntario de pago establecido, ata o 7 de XANEIRO de 2.016, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. A Illa de Arousa, a 4 de novembro de 2015.—O Alcalde, Carlos Iglesias Cores.
PUBLICACIÓN CÓDIGOS DIR3 CORRESPONDENTES Á OFICINA CONTABLE, ÓRGANO XESTOR E UNIDADE DE TRAMITACIÓN DO CONCELLO DE RIBADUMIA, EN CUMPRIMENTO DO ESTABLECIDO NA DISPOSICION ADICIONAL 6ª DA LEI 25/2013 DE 27 DE DECEMBRO DE IMPULSO DE FACTURA ELECTRÓNICA
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 26/01/2015)

O Pleno da Corporación, en sesión de data 4 de setembro de 2014, acordou a adhesión do Concello de Ribadumia á plataforma “FACe-Punto General de Entrada de Facturas Electrónicas”, en cumprimento do artigo 6 da Lei 25/2013, de 27 de decembro, de impulso de factura electrónica e creación do rexistro contable de facturas no Sector Público, que establece a obriga das Entidades Locais de dispor dun punto xeral de entrada de facturas electrónicas. O Pleno acordou excluir da obriga de facturar electrónicamente a este Concello, as facturas de ata un importe de 5.000 euros, impuestos incluidos. Así mesmo se determina que os códigos DIR3 correspondentes ó Concello de Ribadumia son os seguintes: O que se fai público para xeral coñecemento, en cumprimento do establecido na disposición adicional 6ª da Lei 25/2013, de 27 de decembro, de Impulso da factura electrónica e a creación do rexistro contrable de facturas no Sector Público. Ribadumia, a 12 de xaneiro de 2015.—A Alcaldesa, Mª Salomé Peña Muñiz.
APROBACION DEFINITIVA ORZAMENTO 2015
ADMINISTRACIÓN LOCAL — Municipal — Consorcio para o Servicio contra Incendios e Salvamento das Comarcas de Deza e Tabeirós-Terra de Montes (Presupostos e cadros de persoal, 30/04/2015)

Non habéndose formulado reclamacións contra o Orzamento Xeral para o ano 2015, aprobado inicialmente polo Consorcio Pleno o día 18 de marzo de 2015, publicado no B. O. P. nº 62, do 1 de abril de 2015, considérase definitivamente aprobado, a efectos e en cumprimento do disposto no Real Decreto Lexislativo 2/2004 polo que se aproba o Texto Refundido da Lei 39/1988, de 28 de decembro, faise público que dito orzamento ascende, tanto en ingresos coma en gastos, á cantidade de setecentos noventa e seis mil cento corenta e cinco Euros con dezanove céntimos (796.145,19 €), de acordo co seguinte detalle: Na referida sesión tamén se acordou aprobar a plantilla e relación de postos de traballo deste Consorcio, que de acordo co que preceptúa o art.127 do R. D. L.781/1986, do 18 de abril, reprodúcese a continuación: Silleda, a 22 de abril de 2014.—O Presidente, Ramiro Varela Peón.
APROBACIÓN INICIAL MODIFICACIÓN ORDENANZA FISCAL DA TAXA POR SERVIZO DE RECOLLIDA, TRATAMENTO E ELIMINACIÓN DE RESÍDUOS SÓLIDOS URBANOS
ADMINISTRACIÓN LOCAL — Municipal — Caldas de Reis (Ordenanzas e Regulamentos, 09/11/2015)

O Pleno deste Concello, na súa sesión ordinaria do 29 de Outubro de 2015, adoptou acordo de aprobación inicial da modificación da Ordenanza Fiscal reguladora da Taxa por servizo de recollida, tratamento e eliminación de resíduos sólidos urbanos, co rogo de que ordee a sua inserción no Boletín Oficial da Provincia. De conformidade co disposto no artigo 17 do Texto Refundido da lei Reguladora das Facendas Locais aprobado polo Real Decreto Lexislativo 2/2004, do 5 de marzo, o acordo queda exposto no taboleiro de anuncios para que os interesados poidan examinar o expediente e presentar as reclamacións que estimen oportunas dentro do prazo de 30 días hábiles, contados a partir do seguinte a esta publicación no “Boletín Oficial” da provincia. De non se presentar reclamacións neste prazo, entenderase definitivamente aprobado o devandito acordo. Caldas de Reis a 30 de Outubro de 2015.—O Alcalde, Juan Manuel Rey Rey.
ADXUDICACIÓN OBRA RENOVACIÓN RODADURA E SINALIZACIÓN EN VÍAS MUNICIPAIS
ADMINISTRACIÓN LOCAL — Municipal — Mondariz-Balneario (Contratos administrativos, 20/07/2015)

Por acordo da Xunta de Goberno Local de data 2 de xullo de 2015, aprobouse a adxudicación do contrato da obra RENOVACIÓN DE RODADURA E SINALIZACIÓN EN VÍAS MUNICIPAIS, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. a) Organismo: Concello de Mondariz Balneario. b) dependencia que tramita o expediente: Secretaría a) Tipo de contrato: obra. b) descrición do obxecto: RENOVACIÓN DE RODADURA E SINALIZACIÓN EN VÍAS MUNICIPAIS. c) lotes: Non d) lugar de execución: Mondariz Balneario (Pontevedra). e) prazo de execución: 3 meses. a) Tramitación: ordinaria. b) Procedemento: negociado sen publicidade. a) data: 2 de xullo de 2015. b) Contratista: CONSTRUCCIÓNS OBRAS E VIAIS S. A. (COVSA) c) Nacionalidade: española a) Data de adxudicación: 2 de xullo de 2015 b) Data de formalización: 7 de xullo de 2015 c) Importe da adxudicación: 36.453,08 euros e 7.655,15 euros correspondentes ao imposto sobre o valor engadido. Importe total: 44.108,23 €. d) Vantaxes da oferta adxudicataria: oferta economicamente máis vantaxosa. Mondariz Balneario, 9 de xullo de 2015.—O alcalde, José Antonio Lorenzo Rodríguez.
APROBACIÓN INICIAL DAS TARIFAS DO SERVIZO URBANO DE TAXI DE CANGAS PARA O ANO 2015.
ADMINISTRACIÓN LOCAL — Municipal — Cangas (Outros documentos, notificacións e informacións públicas, 09/02/2015)

Aprobado inicialmente por acordo de Xunta de Goberno Local de 12 de xaneiro de 2015 as tarifas do servizo urbano de taxi de Cangas para o ano 2015 aplicables no término municipal de Cangas, anunciase a exposición ó público das novas tarifas por un prazo de 15 días hábiles, de conformidade con sinalado no artigo 22 do Real decreto 763/1979 de 16 de marzo polo que se aproba o Regulamento Nacional dos Servizos Urbanos e Interurbanos de Transportes en automóviles lixeiros, modificado polo Real decreto 236/1983 de 9 de febreiro, ó obxecto de que as asociaciones profesionais de empresarios e traballadores, representativas do sector e as dos consumidores e usuarios, efectúen as alegaciones que estimen pertinentes. Cangas, 28 de xanerio de 2015.—El Alcalde-Presidente, José Enrique Sotelo Villar
DESESTIMENTO PROCESO CONSOLIDACIÓN PRAZAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 24/07/2015)

A Xunta de Goberno Local en sesión celebrada o 6 de xullo de 2015, coa motivación recollida na proposta da Alcaldía do 03-07-2015, e por unanimidade a favor dos membros presentes(7 votos a favor), acordou: Primeiro: Desistir dos procedementos de consolidación de emprego convocados e non rematados (respecto de prazas incluidas na OEP do 2008), isto é, dos procedementos de consolidación en relación coas categorías: Segundo: Notificar aos interesados o desestimento a que se refire o parágrafo anterior e o dereito a formalizar a solicitude da devolución das taxas por exame pagadas no seu caso, no prazo de catro anos, de acordo co establecido no artigo 66.1 c da Lei 58/2003, de 17 de decembro, Xeral Tributaria, BOE do 18/12/2003. Terceiro: Publicar no Boletín Oficial da Provincia e no taboleiro municipal o presente acordo. Para consulta íntegra os interesados poderán acceder ao expediente no departamento de Persoal do Concello. RECURSOS.— Contra o presente acto administrativo, que pon fin á vía administrativa, poderá interpoñerse polos interesados ben o recurso potestativo de reposición perante o mesmo órgano que a dictou e no prazo dun mes a contar desde o día seguinte ao da sua notificación, ao abeiro do establecido nos artigos 107.1 e 116-1 da Lei 30/1992, do réxime xurídico das administracións públicas e do procedemento administrativo común, segundo a redacción dada pola Lei 4/1999 pola que se modifica a primeira, ou ben directamente recurso contencioso-administrativo perante o Xulgado do Contencioso-Administrativo de Pontevedra no prazo de dous meses computados a partir do día seguinte ao da recepción da notificación, consonte co establecido nos artigos 8-1 e 46-1da Lei 29/1998, do 13 de xullo reguladora da jurisdicción contencioso-administrativa. De interpoñerse o recurso potestativo de reposición, este deberá ser resolto e notificado no prazo dun mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo trascurso do mencionado prazo sen resolución expresa notificada, de conformidade co establecido no artigo 43-2 da Lei 30/1992, modificada pola Lei 4/1999, poidendo entón os interesados interpoñe-lo recurso contencioso-administrativo dentro do prazo de seis meses contados dende o día seguinte daquel no que deba entenderse presuntamente desestimado o recurso de reposición interposto, consorte ó establecido no artigo 46-1) e 4) da Lei 29/1998, regulamentadora da xurisdicción contenciosa administrativa. Non obstante, tamen se poderá interpoñer calquera outro recurso que os interesados estimen procedentes consonte co Dereito. Ponteareas,13 de xullo de 2015.—O Alcalde, Xosé Represas Giráldez.
LICITACIÓN DO DEREITO DE ARRENDAMENTO DUNHA PARCELA DE 12.561,62 M2 DE TITULARIDADE MUNICIPAL OCUPADA POR EXPLOTACIÓN MINEIRA NO ÁMBITO DAS CONCESIÓNS MINEIRAS, EN ATIOS, PARA O ESTABLECEMENTO DE EXPLOTACIÓN INDUSTRIAL E MINEIRA.
ADMINISTRACIÓN LOCAL — Municipal — Porriño, O (Contratos administrativos, 23/12/2015)

Por acordo do Pleno da corporación en sesión ordinaria de data 26.11.2015 foi aprobado o prego de condicións técnicas, xurídicas e económico-administrativas que rexerán a licitación para a adxudicación do dereito de arrendamento de parcela de 12.561,62 m2. Concello do Porriño/ Secretaría xeral Dereito de arrendamento dunha parcela de 12.561,62 m2 de titularidade municipal ocupada por explotación mineira no ámbito das concesións mineiras, en Atios, para o establecemento de explotación industrial e mineira. Ordinaria/negociado con publicidade.15.646,75 euros, IVE non incluido, mellorables ao alza. Definitiva: 25% do importe da anualidade da renda arrendaticia. Na Secretaría xeral do Concello; rúa Antonio Palacios, 1. CP.36400. O Porriño. Pontevedra. Estar en posesión do título público concesional de explotación mineira e/ou título privado de arrendamento de explotación mineira concertado co titular concesional minero.15 días naturais dende a publicación deste anuncio O Porriño, a 30 de novembro de 2015. Alcaldesa. Afonso Nikolay Yordanov Bourakba Abadito.
APROBACIÓN DEFINITIVA TRANSFERENCIA DE CRÉDITO 2/2015
ADMINISTRACIÓN LOCAL — Municipal — Cangas (Presupostos e cadros de persoal, 10/03/2015)

En cumprimento do artigo 169.1, por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, ó non terse presentado alegacións durante o prazo de exposición ao público, queda automáticamente elevado a definitivo o acordo plenario sobre aprobación inicial de transferencia de crédito nº 2/2015, de data do 27/01/2015, polo importe de 126.148,42,00 euros, que se fai público resumido por capítulos: Contra este acordo, en virtude do disposto no artigo 113 da Lei 7/1985, de 2 de abril, Reguladora das bases de réxime local, os interesados poderán intepor directamente recurso contencioso-administrativo na forma e prazos establecidos nos atigos 25 a 43 da Lei 29/1998, de 13 de xuño, reguladora de dita xurisdición. Sen prexuízo disto e consorte do establecido no artigo 113.3 da Lei 7/1985, a interposición de dito recurso non suspenderá por si soa a efectividade do acto ou acordo impugnado. Cangas, 27 de febreiro de 2015.—O Alcalde, José Enrique Sotelo Villar.
EXPOSICIÓN PÚBLICA DO PADRÓN DE VEHÍCULOS ANO 2015.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 01/04/2015)

EXPOSICIÓN PÚBLICA DO PADRÓN DO IMPOSTO SOBRE VEHÍCULOS DE TRACCIÓN MECÁNICA DO ANO 2015 APROBADO POLA CONCELLEIRA DELEGADA DA ÁREA DE ECONOMIA E FACENDA EN DATA 24/03/2015. Lugar: Na oficina do Imposto de Vehículos de Tracción Mecánica do Concello de luns a venres, no terminal sito na Lonxa do Concello de Luns a sábado e na paxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003, Xeral Tributaria e art.137 da Lei 57/2003 de Medidas para a modernización do goberno local. Vigo, 24 marzo 2015.—Asinan dixitalmente: Concelleira Delegada de Economía e Facenda.—O Alcalde.
LICITACIÓN DO CONTRATO DE XESTIÓN DO SERVIZO PÚBLICO DE RECOLLIDA E TRANSPORTE DE RESIDUOS SÓLIDOS URBANOS, COA EXCLUSIÓN DE PAPEL, CARTÓN, VIDRO, ENSERES E VOLUMINOSOS, DO CONCELLO DE SILLEDA.
ADMINISTRACIÓN LOCAL — Municipal — Silleda (Contratos administrativos, 11/12/2015)

Licitación do contrato de xestión do servizo público de recollida e transporte de residuos sólidos urbanos, coa exclusión de papel, cartón, vidro, enseres e voluminosos, do concello de SILLEDA. Concesión administrativa doservizo público de recollida e transporte de residuos sólidos urbanos, coa exclusión de papel, cartón, vidro, enseres e voluminosos, do concello de SILLEDA, mediante procedemento aberto con multiplicidade de factores. Tipo máximo de licitación, 210.000 € anuais, 17.500 € mensuais, IVE incluído. Prazo de CATRO ANOS, prorrogables. Procedemento aberto con multiplicidade de factores e trámite normal. Os licitadores poderán presentar proposicións no Rexistro Xeral do Concello dentro do prazo de 26 días naturais, a contar desde o día seguinte á data de publicación deste anuncio no B. O. P. As Bases e demais trámites se publicarán no Perfil do Contratante do Concello de Silleda. Perfil do Contratante, onde se publican os Pregos e as restantes actuacións desta contratación e na Secretaría Municipal. Os sinalados no prego de cláusulas administrativas. Non se esixe. Garantía definitiva: o 5% de prezo anual de adxudicación, IVE excluído. Revisión de prezos: Segundo se establece no prego de cláusulas administrativas. O gasto derivado das publicacións desta licitación será por conta do adxudicatario. Véxase o prego de cláusulas administrativas. Silleda, 2 de Decembro de 2015.—O Alcalde, Manuel Cuiña Fernandez.
NOTIFICACIÓN A CONCEPCIÓN GÓMEZ GARCÍA.
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 16/01/2015)

De conformidade co establecido no artigo 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ante a imposibilidade de practicar a notificación da resolución ditada o 10.11.2014 comunícase ao interesado que o expediente está a súa disposición na Secretaría do Concello de Cotobade para a súa consulta en horario de 9 a 13 horas. Cotobade, 05 de Xaneiro do 2015.—O Alcalde.—P. D. O 1º Tenente de alcalde, Fernando Vázquez Corbacho (R. A. de data 02.01.2015)
NOTIFICACIÓN A JOSÉ DEL RÍO MANEIRO. CADUCIDADE/RENOVACIÓN LICENZA ANIMAIS POTENCIALMENTE PERIGOSOS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 20/04/2015)

De conformidade co disposto nos artigos 59.4 e 61 da Lei 30/1992, de 26 de novembro, faise pública, mediante a publicación do presente anuncio no taboleiro de edictos do Concello e BOP, a notificación do expediente que se indica, xa que intentado no último domicilio do destinatario este resulta descoñecido. O interesado poderá comparecer nas oficinas municipais no prazo de 15 días para coñecer o contido íntegro do acto obxecto da notificación e deixar constancia do mesmo. Vilaboa, 27 de marzo de 2015.—O Alcalde, José Luis Poceiro Martínez.
APROBACIÓN DEFINITIVA DO 3º PAGAMENTO CORRESPONDENTE AO LIBRAMENTO DO 20% (2º MANTEMENTO) DA AXUDA CONCEDIDA Á CMVMC SANTA MARIA DE XEVE. PLAN MONTE VIVO 2007
ADMINISTRACIÓN LOCAL — Municipal — Pontevedra (Subvencións, 21/12/2015)

Por Decreto do concelleiro delegado da área de contratación e facenda de data 09 de decembro de 2015, prestábase aprobación definitiva ao 3º pagamento correspondente ao libramento do 20% (2º mantemento) tras a comprobación do bó estado 5 anos despois do remate da intervención inicial da axuda concedida á Comunidade de Montes Veciñais en Man Común de Santa María de Xeve, ao abeiro da convocatoria pública de subvencións aos proxectos de obra forestal destinados á prevención e defensa dos incendios forestais no ano 2007. Plan Monte Vivo, ordenando o seu pagamento a favor do solicitante da subvención. Asemade, dispoñíase que unha vez rematada a tramitación do expediente de solicitude de subvención, a concesión da subvención publicarase no taboleiro de anuncios do concello de Pontevedra, agás para aquelas para as que o seu outorgamento e contía individual sexa superior a 3.000 € que se publicarán no BOP ao abeiro do estabelecido no artigo 19 das Bases. En virtude do exposto faise pública a concesión de subvencións á seguinte comunidade veciñal: NOME IMPORTE SUBVENCIÓN CMVMC SANTA MARÍA DE XEVE 54.194,80 € Contra a precedente acto administrativo, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que a ditou e no prazo dun mes a contar desde o día seguinte á da súa notificación, ao abeiro do establecido no art.116.1 da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/99, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte á da súa notificación, consonte ao disposto nos artigos 8.1 e 46.1 da Lei 29/98, de 13 de xullo, Reguladora da Xurisdición Contencioso-Administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117.2 da citada Lei 30/92, modificada pola Lei 4/99, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43.2 da Lei 30/92, modificada pola Lei 4/99, podendo entón o interesado interpoñer recurso contencioso-administrativo dentro do prazo de SEIS MESES contados desde o día seguinte a aquel no que deba entenderse presuntamente desestimado o recurso de reposición interposto, consonte ao establecido no art.46.1) e 4) da Lei 29/98, Reguladora da Xurisdición Contenciosa-Administrativa. No entanto, o interesado tamén poderá interpoñer calquera outro recurso que estime procedente consonte a dereito. Pontevedra, a 14 de decembro de 2015.—O Concelleiro responsable da Área do Rural e Xuventude, Ramiro Nicolas Trascasas Pobes.